Baba buite Pta-huis gelos | Maroela Media
Die babatjie in die veilige hande van Lee-Anne Stols, 'n GPF-lid en patrolleerder. Foto: Verskaf
Kapt. Louise Reed-Steynberg, polisiewoordvoerder, het Maandag aan Maroela Media gesê 'n inwoner van Capital Park het skemer in die woonbuurt gestap toe die inwoner omstreeks 19:20 op die baba afgekom het.
"Die babatjie was in 'n kombers toegedraai en onder 'n boom voor 'n huis gelos," het Reed-Steynberg gesê. Die Wonderboompoort-gemeenskapspolisiëringsforum (GPF) is van die voorval ingelig.
Ao. Alta Rudolph (links) oorhandig die baba aan 'n versorger by die New BeginningZ-sentrum.
Lee-Anne Stols, 'n GPF-lid en patrolleerder, was een van die mense wat dadelik tot die baba se redding gekom het.
"Stols en ander lede het die baba na die Eugene Marais-hospitaal gehaas waar die hospitaalpersoneel hom gratis behandel en waargeneem het. Daar is vasgestel dat hy gesond is en volgens die dokters wat hom ondersoek het, is die seuntjie 'n dag of twee oud."
Daar kon nie dadelik vir die baba 'n plek van veiligheid gevind word nie. Stols en nog lede het beurte gemaak om na die seuntjie om te sien totdat hy Maandagoggend na 'n plek van veiligheid geneem is. Die GPF-lede het hul harte en beursies oopgemaak en doeke en ander skenkings ingesamel om te help met die baba se versorging.
"Die seuntjie en al die skenkings wat ontvang is, is na die New BeginningZ-sentrum in Laudium geneem waar hy nou in veilige hande is."
Die polisie het 'n saak geopen om die ma van die baba op te spoor. Mense wie weet wie die kind se ma is word versoek om die Wonderboom-polisie te bel by 012 335 2811.
Ai tog Mamma hoekom het jy hom nie liefs na 'n kerk of selfs 'n hospitaal geneem nie? My hart is sommer baie seer vir die lieflike ou dingetjie. Ten minste is hy nou in goeie hande en hopelik sal 'n wonderlike egpaar hom kan aanneem.
At least het sy hom voor n huis gelos en toegedraai in n komberse dat hy warm is in die hoop dat die mense hom kry. Ek dink nie sy wou hê iemand moet sien wie sy is nie. Die Mamma gee darem om, en ek glo omstandighede het haar gedryf om dit te doen, sy het darem nie die kleinding vermoor of net in n bos gelos nie.
Ek was Saterdag aand by die hospital toe die klein mannetjie daar aan gekom het… dit het regtig my hart gebreek…. ek verstaan nie hoe kry n mamma dit reg om so n klein mensie wat vir 9maande onder jou hart groei net so te los nie!!! wens ek kon hom vir my vat!!!
Ja en mense soos ek begeer my hele lewe 'n kind en kan nie …. en die wie die geskenkie kry los dit net so!!!!
Hoe sal ons weet wat die ma se omstandighede is wat haar gedwing het om so 'n besluit te neem?! Sy het waarskynlik op daardie tydstip redeneer dat dit die beste vir haar baba is! Die goeie nuus is dat hy gevind is en dat hy nou veilig is! Bid vir hierdie kind se toekoms! Mag hy, sonder om rondgeplaas te word van die een treurige situasie tot die volgende deur die lewe gaan! Mag hy, wanneer hy volwasse is, kan sê; My ma kon nie vir my sorg nie, maar ek is deur die genade 'n geestelik en fisiese… Lees meer »